
1 straipsnis. 20 straipsnio pakeitimas 
1. Pakeisti 20 straipsnio 2 dalies 16 punktą ir jį išdėstyti taip:
„16) priima į pareigas ir atleidžia iš jų biudžetinių įstaigų, išskyrus švietimo įstaigas, Lietuvos nacionalinės sveikatos sistemos biudžetines įstaigas ir seniūnijas – biudžetines įstaigas, vadovus; kitas funkcijas, susijusias su visų biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka įgyvendina pats arba šio įstatymo nustatytais atvejais mero pareigas laikinai einantis savivaldybės tarybos narys;“.
2. Pakeisti 20 straipsnio 2 dalies 17 punktą ir jį išdėstyti taip:
„17) priima į pareigas ir atleidžia iš jų viešųjų įstaigų (kurių savininkė yra savivaldybė), išskyrus švietimo įstaigas ir Lietuvos nacionalinės sveikatos sistemos viešąsias įstaigas, vadovus; kitas funkcijas, susijusias su visų viešųjų įstaigų (kurių savininkė yra savivaldybė) vadovų darbo santykiais, Darbo kodekso ir kitų teisės aktų nustatyta tvarka įgyvendina pats arba šio įstatymo nustatytais atvejais mero pareigas laikinai einantis savivaldybės tarybos narys;“.

2 straipsnis. Įstatymo įsigaliojimas
Šis įstatymas įsigalioja 2019 m. sausio 1 d.


Skelbiu šį Lietuvos Respublikos Seimo priimtą įstatymą.

